text: শিক্ষা সময়খাবারের পর পানি-বিদ্যুৎও বন্ধ করল জাবি কর্তৃপক্ষ!
  জাহাঙ্গীরনগর বিশ্ববিদ্যালয়ের আশেপাশের হোটেলে খাবার বন্ধ করার পর এবার হলের পানি ও বিদ্যুৎ বন্ধ করা হয়েছে বলে দাবি করেছেন আন্দোলনরত শিক্ষার্থীরা। শিক্ষার্থীদের হলত্যাগে বাধ্য করতেই জাবি প্রশাসন এমন সিদ্ধান্ত নিয়েছে বলে জানা গেছে।
  শিক্ষার্থীরা জানিয়েছেন, দ্বিতীয় দফা হলত্যাগের নির্দেশের পর বাধ্যতামূলক প্রত্যেক হল থেকে তাদের বের করে দেয়া হয়েছে। এর পর থেকে কাউ ঢুকতে দেয়া হচ্ছে না। হল পাহারায় রয়েছেন জাবি প্রশাসনের লোকজন।
  বুধবার (৬ নভেম্বর) সন্ধ্যায় জাবি থেকে পাওয়া সর্বশেষ তথ্যে এটা জানা গেছে।
  এছাড়াও আগামীকাল বৃহস্পতিবার (০৭ নভেম্বর) বেলা ১২টায় ফের বিক্ষোভ ও সন্ধ্যায় ভিসির বাসভবনের সামনে কনসার্টের ঘোষণা দিয়েছে জাহাঙ্গীরনগর বিশ্ববিদ্যালয়ের আন্দোলনরত শিক্ষার্থীদের।
  উল্লেখ্য, ভিসিবিরোধী আন্দোলনে বাধ্যতামূলক ছাত্রদের হল ছাড়ার নির্দেশের পরে হল সংলগ্ন খাবারের দোকানগুলো বন্ধ করেছে বিশ্ববিদ্যালয় প্রশাসন।
  খাবারের দোকান বন্ধ করা হলেও হলের গ্যাস, বিদ্যুৎ ও পানি সংযোগ বিচ্ছিন্ন করা হবে না বলে দাবি করেছেন প্রভোস্ট কমিটির সভাপতি অধ্যাপক বশির আহমেদ।